Huayang guo zhi/卷4

南中志 [Records of Nanzhong]
一

寧州，晉泰始六年初置，蜀之南中諸郡，庲降都督治也. 南中在昔，蓋夷越之地，錢、《函》二本脫蓋字，重越字. 滇、濮、句町、夜郎、葉榆、桐師、嶲唐，侯王國以十數，〔或椎髻耕田，有邑聚，或〕編髮、「左衽」隨畜遷徙，舊本唯「隨畜」下六字，只能表嶲、昆明，即葉榆民俗，若夜郎、滇、濮、句町、則明明為定居之民. 故依《西南夷傳》改. 莫能相雄長. 此下舊有嶲唐小注. 刪. 周之季世，楚「威」〔頃襄〕舊刻皆同《史》、《漢》、《西南夷傳》作威. 顏師古《漢書》注牂柯郡引《華陽國志》作「頃襄王時」（《後漢書》同）. 廖本注謂：「蓋顏師古因秦奪楚黔中郡地在頃襄王時，改而引之也. 」顧觀光《校勘記》云：「廖說誤也. 《史記正義》，《藝文》七十一，《書鈔》百三十八，《御覽》百六十六，又七百七十一，并引作頃襄王. 必《華陽國志》古本如此，後人依《史》、《漢》改耳」. 今按：杜佑《通典》百八十七已駁威王時之說，謂「恐《史記》謬誤，班生因習便書. 范曄所記詳考，為正」. 清黔人莫與儔《莊蹻考》徵引詳贍，論斷允當. 謂「杜氏以《史》、《漢》威王時為非，《後書》頃襄王時為正」. 茲更詳攷參合，定《常志》原作「頃襄王」，依譙周《古史攷》，不取《史記》. 《范史》遵用《常志》，而後人更從《史》、《漢》改易作威王也，當改還. 參看附錄《莊蹻入滇攷》. 王遣將軍莊蹻泝沅水出且蘭以伐夜郎，植牂柯，各本作，牂柯，字不同，音義同. 此依錢、廖本. 繫船於是. 繫，廖本注云「當作椓，下同」. 船，劉、李，《函海》作舡. 下同. 且蘭既克，劉、張、吳、何、王、浙本並作剋. 廖本作克. 夜郎又降，而秦奪楚黔中地，無路得反，遂留王滇池. 此段「夜郎又降」句以上，亦是常氏用《古史攷》文. 《范史》遵之. 《史記》言楚威王時有誤；謂「使將軍莊蹻將兵，循江上略巴、蜀、黔中以西」則不誤. 說詳附錄《莊蹻入滇考》. 緣此是常氏本文，故不改. 蹻，楚莊王苗裔也. 顧觀光云：「此又誤. 《書鈔》、《御覽》並云：遂留之，號為莊王. 」按：不得以此為舊刻又誤. 以牂柯繫船，因名且蘭為牂柯國. 張、吳、何、王本以字下脫牂柯字. 《藝文》、《御覽》並云「以且蘭有椓船牂柯處，乃改其名為牂柯」，引而變其文也. 「分侯支黨，傳數百年秦并蜀，通五尺道，置吏主之. 漢興，遂不賓. 」「傳數百年」句有誤，承莊蹻言，無數百年；承且蘭言，亦非允當；謂夜郎竹王，則不當著于此處. 審此上二十四字，當是述夜郎國文，茲移下.

有竹王者，興於遯水. 〔先是〕據《太平御覽》九百六十二引文補二字. 有一女子浣於水濱. 有三劉本作一. 節大竹流入女子足閒，推之不肯去，聞有兒聲. 取持歸，破之，得一男兒. 〔養之. 〕《范史》有「歸而養之」句. 疑下養字脫亂. 長「養」有才武，遂雄夷「狄」〔濮〕，南中無狄名. 而多濮屬. 故依後文夷濮字改狄為濮. 氏以竹為姓. 張、吳、何、王本刪氏字，他各本有. 浙本於氏字下擠刻一世字，蓋據盧校本添. 顧廣圻校稿亦兩標氏與世字，意疑氏當作世也. 《范史》作「以竹為姓」，《水經注》則作「氏竹為姓」. 一刪氏字，一刪以字，合而觀之，正足見常氏原文為「氏以竹為姓」五字. 氏字為不可少，當讀如「氏以竹，後世為姓」，省後世字，氏與姓有別，說在注. 捐所破竹於野，成竹林，今竹王祠竹林是也. 王與從人嘗止大石上，命作羹，從者「曰」〔白〕舊刻盡作曰，《水經注》與《後漢書‧夜郎傳》注引《華陽國志》文皆作白. 白，啟事也. 無水，王以劍擊石，水出，今〔竹〕廖本注云：《後漢書‧夜郎傳》注引有竹字，茲補. 王水是也，破石錢本等作竹. 存焉. 後漸驕恣，〔分侯支黨，傳數百年. 秦并蜀，通五尺道，置吏主之. 漢興，遂不賓. 〕移上文二十四字於此，上承竹王，下接漢事，義理通貫，格塞俱解矣. 武帝使張騫至大夏國，見邛竹、蜀布，問所從來，曰：「吾賈人從身毒國得之. 」身毒國，蜀之西國，今永昌〔徼外〕是也，徼外二字舊傳寫脫，然不可少，茲逕補. 騫以白帝. 東越攻南越，大行王恢救之. 恢使番陽令唐蒙曉喻李本作諭. 南越，南越人食有「蒟」〔枸〕醬，當依《史記》作枸醬，說詳附錄《蜀枸醬考》. 蒙問所從，曰「牂柯來. 」蒙亦以白帝，因上書曰：「南越地東西萬里，名為外臣，實一州主，今以長沙、豫章往，水道多絕，難行. 竊聞夜郎精兵可得十萬，若「從番禺」此三字不當有，《史》、《漢》無之. 若常氏增語，亦當云「若從夜郎」. 浮船牂柯，出其不意，此制越之一奇也. 可通夜郎道，為置吏主之. 」帝乃拜蒙中郎將，《史》、《漢》、《西南夷傳》作「郎中將」. 發巴、蜀兵千人，奉幣帛，《史》、《漢》有「食重萬人」字，無「奉幣帛」字. 見夜郎侯，《史》、《漢》有「多同」字. 喻以威德，為置吏. 《史》、《漢》作「約為置吏、使其子為令」. 旁小邑皆貪漢繒帛，以為道遠，漢終不能有也，故皆且聽命. 《史》、《漢》此下有「還報乃以為犍為郡」句. 司馬相如亦言：西夷邛笮，蜀之後園，可置為郡. 帝「既感邛竹，又甘蒟醬」，此八字當衍. 於史文為贅疣，於史事亦不通，與常氏語法亦不類. 應是梁陳文士傳鈔者妄增. 乃拜為中郎將，往喻意，此下當有亦字. 皆聽命. 「後西南夷數反，發運役，費甚多，相如知其不易也，乃假巴蜀之論以諷帝，且以宣指使「使」廖本作便. 於百姓」. 此三十六字亦贅文，應是後人用《相如傳》妄增，當刪. 〔蒙〕卒開僰門通南中，原脫蒙字，而多贅文，直如相如開通僰門. 唐蒙以南入道不通，斬僰道令，乃斬石通閣道，《見犍為郡序》. 後乃為都尉，與下文合. 故當補蒙字. 相如持節開越嶲，按道侯韓說開益州. 武帝轉拜唐蒙為都尉，開牂柯，以重幣喻告諸種侯王，侯王服從. 因斬竹王，置牂柯郡，以吳霸為太守. 及置越嶲、朱提、益州「四」郡. 四郡文甚明. 「及」下三郡，不當贅以四字，否則當云「為四郡」矣. 後夷濮阻城，咸怨訴竹王非血氣所生，求立後嗣，霸表封其三子列侯. 死，配食父祠. 今竹王三郎神是也.

二

昭帝始元元年，益州廉頭、姑繒，〔牂柯、談指同並〕六字依《漢書‧昭帝紀》補. 等二十四縣民反. 水衡都尉呂破奴《漢書‧昭帝紀》作破胡，《通鑑》同，《西南夷傳》於此水衡都尉不具名，下文乃云「呂辟胡」，《通鑑》始元四年同. 今按：《百官公卿表》始元元年云：「水衡都尉呂辟胡，五年為雲中太守. 」是此年之呂破奴，即「後三歲」之「都尉呂辟胡」也. 破與辟音近，義亦通，奴與虜，古亦同音義，並可通用. 蓋班氏、常氏取材於兩種資料而未會通所致. 募吏民及發犍為、蜀郡奔命擊破之. 後三歲，姑繒復反. 「都尉呂辟胡」〔破奴〕擊之，敗績. 舊本皆作「都尉呂辟胡擊之」，遂與上文歧為二人. 茲攷係一人，班氏、常氏字異耳，後人又依《班史》改此為五字也. 明年，遣大鴻臚田廣明等，大破之. 斬首、捕虜五《昭紀》作三萬人，獲畜產十餘萬頭. 《昭紀》作「五萬餘頭」. 「富埒中國」四字唐突，無謂，不知何人妄竄，《班史》紀傳與《漢紀》均無此語. 封「其」〔鉤町〕渠帥亡波為鉤町王，以〔其〕助擊反者故也. 舊本其字無上文可指，茲依《班史》改正. 廣明賜爵邑.

成帝時，夜郎王興與鉤町王禹，漏臥侯愈，更相攻擊. 帝錢、《函》本作命. 使太劉李本作大，亦當讀如太音. 中大夫〔蜀郡〕依《漢書‧王商傳》補郡貫. 張匡宋刻避諱缺末筆. 持節和解之. 鉤町、夜郎王不服，乃刻木作漢使《漢書》作吏. 射之. 大將軍王鳳薦金城司馬蜀郡陳立為牂柯太守. 何劉、李二本作阿. 霸為中郎將廖本此下有小注云「當有誤」，而無說. 查何霸郫縣人，司空何武兄也，《先賢志》有讚與小傳，云「為屬國中郎將」. 《士女目錄》無屬國字. 蓋「屬國」為出征戎狄時加銜字，可省也，《成帝紀》未載此役事，《西南夷傳》載之，無何霸文，《通鑑》同，蓋常氏取《益郡耆舊何霸傳》增入. 《通鑑》繫此役於河平二年，《考異》云：「《西南夷傳》但云河平中. 而胡旦《漢晉春秋》云在此年十一月. 」是《益都耆舊》與《漢晉春秋》皆曾載此役，常氏不專取《漢書》也. 出益州. 立既到郡，單至夜郎〔且同亭〕依《漢書》補此三字，明其非至夜郎國邑之夜郎縣治. 召興. 興與邑君〔數十人，率從〕數千人來見立，舊脫五字，便成邑君數千之多. 茲依《漢書》文義補. 立責數，斬興，邑君皆悅服. 興妻父翁指，與興子〔邪務〕依《漢書》補子名. 恥，復反. 立討〔平〕之. 威震南裔. 此文較《漢書‧西南夷傳》過省，又刪去王莽時南中騷亂事. 茲於陳立事只補一平字，另參《兩漢書》與《通鑑》補王莽時南中事.

〔王莽定諸王之號，四夷稱王者皆更為侯. 〕用《通鑑》文，在始建國元年. 〔王邯怨怒不附，莽諷柯大尹周歆〕《西南夷傳》作周欽，《通鑑》從《莽傳》作歆. 〔詐殺邯. 邯弟承，起兵殺歆，州郡擊之，不能服. 〕《通鑑》文，在始建國四年. 〔蠻夷愁擾，盡反，復殺益州大尹程隆. 莽遣平蠻將軍馮茂，發巴、蜀、犍為吏士，賦斂取足於民以擊之. 〕《通鑑》天鳳元年. 〔茂擊句町，士卒疾疫，死者什六七. 賦斂民財，什取五，州境虛耗而不克. 徵還，下獄死. 更遣寧始將軍廉丹，與庸部牧史熊，大發天水、隴西騎士，廣漢、巴、蜀、犍為吏民十萬人，轉輸者合二十萬人擊之. 始至，頗斬首數千，其後軍糧前後不相及，士卒飢疫. 莽徵丹、熊，丹、熊願調度，必克乃還. 復大賦斂. 粵嶲蠻夷任貴亦殺太守枚根反. 〕《通鑑》天鳳三年. 〔丹等久不能克，益州郡夷棟蠶、若豆等起兵殺太守，姑復夷大牟等亦皆叛，殺略吏人. 莽召丹還，更遣大司馬護軍郭興、庸部牧李曄，擊若豆等. 〕《通鑑》天鳳六年. 《後漢書‧滇傳》敘棟蠶、若豆反在廉丹出軍前. 此從《通鑑》. 〔又遣國師和仲、曹放助郭興擊鉤町，皆不能克〕《通鑑》地皇二年. 〔而還. 〕末二字用《後漢書‧南蠻‧滇傳》補. 蓋因山東兵起召還. 「平帝末」三字舊有，當衍，自王莽居攝至地皇十餘年間益州太守三被叛夷殺害，何能文齊能存，且有政化. 《後漢書》於「連年不克而還」下即云「以廣漢文齊為太守」，所據當實. 《先賢梓潼士女》謂「文瀕，字子奇」，《目錄》作「文齊」. 「孝平帝末，以城門校尉為犍為屬國，遷益州太守. 」是其平帝末是作犍為屬國都尉，王莽末乃為益州太守，傳寫者妄加此三字也. 梓潼文齊為益州太守，公孫述時，拒郡不服. 光武「稱」帝以南中有義，此下，張、吳、何、王、浙本有小注，依《後漢書‧滇傳》補文齊治績三十七字. 續此脫文. 查常氏述文齊治績，在《先賢志》于此當略. 故只補下五字，以結文意. 且所補五字下提行另起. 〔封齊成義侯. 〕封在光武稱帝後十八年. 舊衍稱字也.

益州西部，金、銀、寶貨之地. 居其官者，皆富及十世. 孝明帝初，廣漢鄭純獨尚清廉，毫毛不犯. 夷漢歌詠，表薦無數. 上自三司，下及卿士，莫不嘆賞. 明帝嘉之，因以為永昌郡，拜純太守. 章帝時，蜀郡王阜《後漢書‧滇傳》訛作追. 《東觀記》亦作阜. 為益州太守，治化尤異：神馬四匹出滇池河中，甘露降，白烏見，始興文學，漸遷其俗. 安帝「永初中，漢中、陰平、廣漢羌反，征戰連年」十五字，非南中事，此不當有，故刪. 元初四年，益州、永昌、越嶲諸夷封離等反，眾十餘萬，多所殘破. 益州刺史張喬遣從事蜀郡楊竦將兵討之. 竦先以詔書告諭，告諭不從，方略滌討. 凡殺虜三萬餘人，獲生口千五百人，財物四「千」〔十〕餘萬，《後漢書邛傳》作「資財四千餘萬，悉以賞軍士」. 廖本據以改此十字為千. 今按四千餘萬過于夸大難信，故《通鑑》刪此句不用，當如舊本. 降、赦夷三十六種，舉劾姦、貪長吏九十人，黃綬六十人. 諸郡皆平. 竦以傷死，故功不錄. 自是後，少寧五十餘年. 迄靈帝熹平中，蠻夷復反，擁沒益州太守雍陟. 遣御史中丞朱龜，將并、涼勁兵討之，不克. 朝議不能征，欲依朱崖錢寫作. 吳、何本作崔. 故事棄之. 太尉掾巴郡李顒獻陳方策，以為可討. 帝乃拜顒益州太守，與刺史龐芝伐之，徵龜還. 顒將巴郡板楯軍討之，皆破，陟得生出. 〔顒卒〕後，依《滇傳》補二字. 復「更」叛，梓潼景毅為益州太守，〔討定之. 〕依《滇傳》刪更字，補「討定之」三字. 承喪亂後，民夷困餓，米一錢寫作升，張、吳、何、王、浙本作斗，劉、《函》、廖本作，《後漢書‧滇傳》作斛，《先賢志》亦作. 千錢，〔民〕皆離散. 舊脫民字. 當補. 毅至，安集後，米一八錢.

三

建安十九年，劉先主定蜀，遣安遠將軍、南郡鄧方，以朱提太守、庲降都督治南昌縣. 輕財果毅，夷漢敬其威信. 何、王本只「以鄧方治南昌，夷漢敬其威信」十二字承定蜀下. 脫二十二字. 他各本不脫. 浙本原脫，後用兩行擠刻補足. 方「亡」〔卒〕，舊本作為. 廖本改作亡. 顧觀光《校勘記》云：「原作卒. 」《李恢傳》作卒. 先主問代於治中從事建寧李恢，對曰：「「西」〔先〕舊本作西. 依《漢書‧充國傳》及《三國志‧李恢傳》改先零. 零之役，趙充國有言：「莫若老臣. 」」先主遂用恢為都督，治平夷縣. 先主薨後，越嶲叟帥高定元殺郡將「軍」焦璜，舊衍軍字，漢人習稱太守為郡將，常兵（郡兵）統率於太守也. 舉郡稱王以叛. 益州大姓雍闓亦殺太守正元豐本作鄭. 昂，更以蜀郡張裔為太守. 闓假鬼教曰：「張「裔」《三國志‧裔傳》無此裔字，常氏增，當衍. 府君，如瓠壺，外雖澤，「而」內實粗，劉、李、《函》本作. 錢、張、吳、何、王本作粗. 廖本從裔本傳作麤. 殺「之」不可，縛與吳. 」顧廣圻校稿云「七字句. 東漢人語每如此」. 今按：巫語例為三言，四言. 《三國志》加而字，與令字，變為散文，常氏又變「不足殺」三字為「殺之不可」四字，省其令字，足知巫原語是三言三韻十八字，故刪存原語. 於是執送裔於吳. 吳主孫權遙用闓為永昌太守；遣故劉璋子闡為益州刺史，處交、益州際. 牂柯郡丞朱提朱褒領太守，恣睢，丞相諸葛亮以初遭大喪，未便加兵，遣越嶲太守巴西龔祿住安上縣，遙領郡；從事蜀郡常頎行部南入；以都護李嚴書曉喻闓. 闓答曰：「愚聞天無二日，土無二王. 今天下派分，正朔有三，遠人惶惑，不知所歸. 」其傲慢如此. 頎至牂柯，收郡主簿考訊姦. 褒因「煞」〔殺〕此從錢寫本，他各本作煞. 頎為亂. 益州夷復不從闓，闓使建寧孟獲說夷叟曰：「官欲得烏狗三百頭、膺前盡黑，●腦三，按字書無●字. 疑字當作䴘. 《玉篇》：「含毒蛇也. 」音叡. 蚊䴘無腦，毒蛇則有腦，而難致也. 「斷」〔斲〕廖本作斷. 下同. 木構元豐本作構. 嘉泰本作●. 三丈者三千枚，汝能得不？」夷以為然，皆從闓. 「斷」〔斲〕木堅剛，性委曲，高不至二丈，故獲以欺夷.

建興三年春，亮南征. 「自安上」由水路〔自安上〕舊刻此三字誤倒，無論安上是今何地，皆當在山中，不可能水路入越嶲，唯水路可至安上，轉陸入越嶲耳. 入越嶲. 別遣馬忠伐牂柯，李恢向益州. 以犍為太守廣漢王士為益州太守. 高定元自旄牛、錢寫本作旄頭. 定笮、卑水多為壘守. 亮欲俟定元軍眾集合，并討之，軍卑水. 定元部曲殺雍闓及士「庶」等，士，謂益州太守王士. 舊傳寫者忽之，衍庶字也. 廖本注云，「當衍二字」，意謂士等二字，然等字固當有，謂王士從人. 孟獲代闓為主. 李本作王. 亮既斬定元，「而」馬忠破牂柯，〔而〕上而字，當移此. 李恢敗字當作困. 於南中. 夏五月，亮渡瀘，進征益州. 生虜孟獲，置軍中，問曰：「我軍如何？」獲對曰：「恨不相知，公易勝耳. 」亮以方務在北，而南中好叛亂，宜窮其詐. 乃赦獲，使還合軍，更戰. 凡七虜、七赦. 獲等心服，夷、漢亦思反善. 亮復問獲，獲對曰：「明公，天威也！邊民長不為惡矣. 」秋，遂平四郡. 改益州為建寧，以李恢為太守，加安漢將軍，領交州劉本作「川」. 刺史，移治味縣. 分建寧、越嶲置雲南郡，以呂凱為太守. 又分建寧、牂柯置興古郡，以馬忠為牂柯太守. 移南中勁卒、青羌萬餘家於蜀，為五部，所當無前，劉、錢、《函》、廖本作「無當無前. 」「軍」號〔為〕飛〔軍〕. 劉、錢、《函》、廖本作「軍號飛」，三字下注一闕字，從嘉泰本也. 張佳胤改刻為此四字，依元豐本也. 吳、何、王諸本從之，浙本原同張本，又復剜改從嘉泰本. 分其羸弱配大姓焦、錢、《函》二本訛作集. 雍、婁、爨、舊皆作●，廖改. 孟、量、毛、李為部曲，置五部都尉，號五子. 故南人言四姓五子也. 以夷多剛很，舊各本作狠，廖本改. 不賓大姓富豪；乃勸令出金帛，聘策惡夷為家部曲，得多者奕世襲官. 於是夷人貪貨物，以漸服屬於漢，成夷漢部曲. 亮收其俊傑建寧爨習，朱提孟琰及獲為官屬，習官至領軍，琰，輔漢將軍，獲，御史中丞. 出其金、銀、丹、漆，耕牛、戰馬，給軍國之用，都督常用重人. 舊本皆作「常重用人」. 錢寫作「常重用其人. 」茲依廖本，作「常用重人」.

四

李恢卒後，以蜀郡太守犍為張翼為都督. 翼持法嚴，不得殊俗和. 夷帥劉冑反，徵翼，以馬忠為代. 忠未至，翼脩攻戰方略、資儲. 群下懼. 翼曰：「吾方臨戰場，豈可以絀退之故，廢公家之務乎？」忠至，承以滅冑. 「蜀賜翼爵關內侯. 」此十餘年後追論討劉胄功事，當衍. 忠在南，柔遠能「爾」〔邇〕，廖本訛作爾. 甚垂惠愛，官至鎮南大將軍. 卒後，南人為之立祠，水旱禱之. 以蜀郡張表為代，加安南將軍. 又以犍為楊「義」〔羲〕舊皆作義. 廖本注云「當作羲」，是，即《三國志》楊戲. 為參軍，副貳之. 表後，以南郡閻宇為都督，南郡霍弋錢、《函》本作戈，下仍作弋. 為參軍. 弋甚善參毗之禮，遂代宇劉本誤守. 為監軍、安南將軍. 撫和異俗，為之立法施教，輕重允當，夷晉安之. 《函海》注云：「按，西南夷以中國為晉」. 及晉世，因仍其任. 時交趾劉、李本作阯. 不附，假弋節遙領交州刺史，得以便宜選用長吏. 今吳、何、王本作令. 官和解夷人及適音謫，古字通. 罰之，皆依弋故事. 弋卒，子在「龔」〔襲〕舊本作龔，廖本注「當作襲」，茲逕改. 領其兵，和諸姓.

晉「以」巴西太守吳靜，在官數年，撫卹失和. 軍司鮮于嬰表徵靜還. 「嬰」李本無. 因〔以嬰〕代之. 舊各本以字誤在上，嬰字誤在前，又下空格，並誤. 泰始六年，《晉書‧武帝紀》與《通鑑》皆作「七年」. 以益州大，分南中四郡為寧州，嬰為刺史. 〔治雲平. 〕《晉書‧地理志》：寧州，統雲南、興古、永昌、建寧四郡，郡首雲南，縣首雲平. 據補. 咸寧五年，尚書令衛瓘奏兼并州郡，太康「三」〔五〕年，舊本皆作「三年」. 《通鑑》作「五年」. 云據《華陽國志》，則是宋刻誤作三，原本固作五年也. 罷寧州. 當連太上十四字為句，舊誤于郡下空格，茲上連. 置南夷〔府〕，舊脫府字，依《蜀中廣記》引《華陽國志》文補，下文亦正作「南夷府」，謂南夷校尉府也，府字不可脫. 以天水李毅為校尉，持節統兵，鎮南中，統五十八部夷族都監行事. 每夷供貢南夷府，入牛金旃馬；動以萬計；皆豫作「忿恚」〔念羨〕致校尉官屬. 其供郡、縣亦然. 南人以為饒. 自四姓子弟仕進，必先經都監.

夷人大種曰昆，小種曰叟，皆曲頭，木耳環，鐵元豐本作銀. 裹結. 無大侯王，如汶山、漢嘉夷也. 夷中有桀、黠、能言議屈服種人者，謂之「耆老」，便為主. 便字，張、吳、何、王本作使，非. 浙本剜改作便. 論議好譬喻物，謂之《夷經》. 今南人言論，雖學者，亦半引《夷經》. 與夷為姓廖本注云「當作婚」. 曰「遑耶. 」諸姓廖本注云「當有婚字」. 為「自有耶」. 世亂、犯法，輒依之藏匿. 或曰：有為官所法，夷或為「報」〔執〕仇. 各舊本皆作執仇. 顧廣圻校云「此報字之誤. 」廖本逕改作「報仇」. 茲仍遵舊. 與夷至厚者，謂之「百世遑耶」，恩若骨肉. 「為其逋逃之藪. 」審上下文，此為贅句. 當是後人傳鈔者衍. 故南人輕為禍變，恃此也. 其「速」〔俗〕舊本皆作俗，廖本作速. 徵巫鬼，好詛盟，投石結草，官常以盟詛要之. 諸葛亮乃為夷作圖譜：《太平御覽》卷七十五引此文，無譜字. 先畫天地，日月，君長，城府，次畫神龍；龍生夷，及牛馬《御覽》引此下有字. 羊；後畫部主吏，乘馬幡蓋，巡行安卹；又畫《御覽》引有夷字. 牽牛負酒、齎金寶詣之之象，以賜夷. 夷甚重之，許致生口直. 又與瑞錦、鐵券，今皆存. 每刺史、校尉至，齎以呈詣. 動亦如之.

五

毅後，永昌呂祥為校尉. 祥後數〔年〕「人」，舊本皆作「數人. 」查自太康五年罷寧州，以天水李毅為校尉，至太安元年，廣漢李毅任內毛詵等叛亂，中間只十七年，已閱李毅、呂祥兩任. 以晉世南中官吏一般任職年數較久推斷，不至于更閱數人乃至廣漢李毅，當作「祥後數年」乃合. 「數年」，則校尉失名者只合一人而已. 「李」廣漢〔李毅〕舊皆脫毅名，作「李廣漢」三字，當是舊時傳鈔者或於兩李毅同官而妄改. 此廣漢李毅，後文甚明，故逕改易. 從雲南、犍為郡守為校尉. 久之，建寧太守巴西杜俊、朱提太守梓潼雍約，懦鈍無治，政以賄成. 俊奪大姓鐵官令毛詵、中郎李叡張本作●，吳何本作督，下同. 部曲，致詵弟耐罪. 《函海》有小注云「耐即耏也」. 意謂耏罪是半髡之刑. 今按：耐耏兩字古通，是一種小罪輕刑，薙髮而存其須. 然亦為「忍耐」，可作人名解. 朱提大姓太中大夫李猛有才幹，弟為功曹，分當察舉，而「俊」舊本有俊字. 當衍. 約受都尉雷逢賂，舉逢子炤、孝廉，不禮猛，猛等怨之. 此下元豐本空四格、錢、《函》、廖本空格. 茲連. 太安元年秋，詵、叡「猛」廖本注「當衍」. 逐俊以叛. 猛貽之書曰：「昔魯侯失道，季氏出之. 天之愛民，君、師所治. 知足下追踵古人，見賢思齊. 足下箕帚，枉慚吾郡. 」亦逐約，應之作亂. 眾〔各〕舊脫各字，依《通鑑》補. 數萬. 毅討破之，斬詵首. 叡走依遑耶五「蔡」〔苓〕元豐本作「丘芩」. 劉、錢、《函》本作「丘蔡. 」張、吳、何、王、浙本作「五茶」. 廖本作「五蔡」，《通鑑》卷八十五引作五苓. 茲從《通鑑》. 夷帥錢、《函》二本作師. 于劉本作子. 陵承. 猛箋降曰：「生長遐荒，不達禮教，徒與李雄和光合勢. 雖不能營師五丈，略地渭濱；此下當有猶字脫. 冀北斷褒斜，東據永安. 退考靈符，晉德長久，誠非狂夫所能干. 輒表革面，歸罪有司. 」毅惡其言，遂誘殺之. 此下錢、《函》、廖本空格. 茲提行張、吳、何、王、浙本有行字. 當衍.

部永昌從事江陽孫辨，上南中形勢：「七郡斗絕，晉弱夷強. 加其土人屈塞. 應復寧州，以相鎮慰. 」冬十一月丙戌，詔書復置寧州. 增統牂柯、益州、朱提，合七郡，〔毅〕為刺史. 加龍驤將軍，進封成都縣侯. 舊脫毅字. 當有.

〔太安〕二年，于陵承詣毅，請恕叡罪，毅許之. 叡至，群元豐本作郡. 下以為詵、叡破〔亂〕廖本無亂字. 州土，必殺之，毅不得已，許諾. 及叡死，于陵承及詵、猛遑耶怒，扇動謀反，奉建寧太守巴西馬「恢」〔義〕原作「馬恢」. 按《三國志‧馬忠傳》：「子脩嗣. 」裴注：「脩弟恢. 恢子義，晉建寧太守. 」時距忠卒已五十餘年. 當是義. 為刺史，燒郡. 偽發，毅方疾作，力出軍. 初以救「恢」〔義〕，及聞其情，乃殺「恢」〔義〕. 夷愈強盛，破壞郡縣，沒錢、《函》本作役. 吏民. 會毅疾甚，軍連不利，晉民或入交州，或入永昌、牂柯，半亦為夷所困虜. 夷因攻圍州城. 時治味縣，後詳. 毅但疾元豐本作疾，廖本同. 嘉泰本作病，劉、錢、《函》本同. 張本改併，吳、何、王、浙本同. 力固孤城，病篤不能戰討. 時李特、李雄作亂益州，而所在有事，救援莫至. 張、吳、何、王本作致. 毅上疏陳謝：「不能式遏寇虐，疾與事遇，使虜游魂. 兵穀既單，器械窮盡，而求救無望，坐待殄斃. 若必不垂矜憂，乞請大使，及臣尚存，加臣錢本作以. 《函海》作. 重罪. 若臣已死，〔必〕廖本無必字，據劉本等補. 陳屍為戮. 」積四年，張、吳、何、王本無此三字. 光熙元年春三月，毅薨. 子釗任洛，還赴. 到牂柯，路塞. 停住交州. 文武以毅女秀明達有父才，遂奉領州事. 秀初適漢嘉太守廣漢王載. 載將家避地在南，故共推之，又以載領南夷龍驤參軍. 秀獎勵戰討，食糧已盡，人但「樵」〔焦〕元豐本作樵，廖本同，嘉泰本作焦，劉、錢、《函》本同，張、吳、何、王、浙本作茹，當作焦. 草、炙鼠為命. 秀伺夷怠緩，輒出軍掩破. 首尾三年，釗乃得達. 丁喪，文武復逼釗領州府事. 毅故吏毛孟等詣洛求救，至欲自刎，懷帝乃下交州，使救助之. 以釗為平寇將軍，領南夷護軍. 遣御史趙濤，贈毅少府，諡曰威侯. 元豐本作「武侯」，錢、《函》本同，《函海》注云：「劉、吳、何、李本並作威侯」，各他本亦俱作「威侯. 」交州刺史吾彥，遣子威遠將軍咨以援之.

六

朝廷《函海》作庭. 以廣漢太守魏興王遜為南夷校尉、寧州刺史，代毅. 自永嘉元年受除，四年乃至. 遙舉建寧董敏《王遜傳》作「董聯」. 為秀才. 郡久無太守，功曹周悅行郡事，輕敏，不下其板. 遜至，怒，殺悅. 悅弟秦臧長周昺，合夷叟謀：以趙濤父混舊本同《王遜傳》作混，廖本改渾. 昔為建寧，有德惠，欲殺遜樹濤. 遜誅之，并殺濤. 夷晉莫不惶懼. 表釗為朱提太守，治南廣，禦〔李〕雄. 時荒亂後，倉無張、吳、何、王本作斗. 粟，眾無一旅，官民虛「弱」〔竭〕，廖本作弱繩紀弛廢. 遜惡衣菜張、吳、何、王、浙本作萊. 食，招集〔民〕夷. 「民」舊作夷民. 茲倒，斷句. 夷徼厭亂，漸亦返善. 勞來不怠. 數年克復. 以五「茶」〔苓〕此處，劉、錢，《函》本作荼. 張、吳、何、王、浙本仍作茶. 顧廣圻校稿云「五苓」批「癸酉」二字. 廖本亦仍作茶，注云「當作苓」. 夷昔為亂，首圖討之；未有致罪. 會夷發夜郎莊王墓. 遜因此，遂討滅之. 及討惡獠剛夷數千落. 《王遜傳》作「征伐諸夷，俘馘千計. 」威〔震〕南方. 官至平西、安南將軍，又兼益州刺史，加散騎常侍，封褒中伯. 而嚴猛太過，多所誅鋤. 犍為太守朱提雷炤、流民陰貢、平樂太守董霸，破牂柯、平夷、南廣，北降李雄. 建寧爨量，與益州太守李、舊本皆作「易」. 顧廣圻校云：「後作」. 廖本逕改. 梁水太守董慬，保興古盤南以叛. 張、吳、何、王本倒作「盤以南」. 〔李〕雄遣叔父驤破越嶲，伐元豐本作代，廖本同. 寧州. 遜使督護雲南姚岳《晉書‧王遜傳》作姚崇. 距錢寫作拒，義同. 驤於堂張、吳、何、王本作螳. 螂縣. 違遜指授，雖大破之，驤不獲.

太興四年，遜發病薨. 州人推〔遜〕中子堅領州事. 原脫遜字，依《晉書‧遜傳》補.

永昌元年，按《晉書‧王遜傳》當作「泰寧三年」. 晉朝更用零陵太守南陽尹奉為寧州刺史、南夷校尉，加安西將軍. 奉威刑緩鈍，政治不理. 咸和八年，遂為雄弟壽所破獲. 南中盡為雄所有. 惟牂柯謝恕不為壽所用，此下劉、李、錢本空五字，示舊刻有墨巴脫文. 《函海》空一格他本連. 〔壽破之. 壽去〕依《李雄志》補五字. 遂〔復〕保郡「獨」為晉. 按，牂柯治故且蘭，近晉湘州. 故恕易進退. 舊脫五字後，被傳寫者改竄，紊亂. 就文理言，獨當為復字訛，並在遂下. 官至撫夷中郎將、寧州刺史、冠軍〔將軍〕. 舊脫「將軍」字，是寫校疏忽. 「是歲，咸和八年也. 」上已記「咸和八年」，此七字當衍.

七

牂柯郡，漢武帝元鼎「二」〔六〕年開. 《前漢‧地理志》作「元鼎六年開」. 本書《蜀志》作「元封元年分犍為置牂柯郡」即元鼎六之次年. 蓋因伐南越開牂柯，次年乃置郡. 廖本注云「二當作六. 」茲逕改. 屬縣，漢十七，戶「六」〔二〕萬. 《前漢志》戶二萬四千二百一十九. 舉成數當為二萬. 此作六者，蓋傳鈔中與「元鼎六」字互易. 茲並訂正. 及晉，縣四，廖本注云「當作八」戶五千. 《晉書‧地理志》牂柯郡「縣八，戶一千二百」. 據《太康簿》也. 此係用尹奉降蜀時簿. 時蜀民南流者多，故四縣戶增. 去洛五千六百一十里. 郡上值天井，故多雨潦. 張、吳、何、王、浙本皆作獠，意屬下句. 非是. 《說文》潦，「雨大貌」. 牂柯郡民族複雜，不可以僚族一種代表之. 下所指亦非獠俗特點. 故當從劉、錢、《函》、廖本作潦字. 俗好鬼巫，多禁忌. 「畬」〔●〕舊皆作畬、《說文》「三歲治田也. 」與此文義不合. 字當從佘，詩車切. 音奢. 《集韻》「火種也」. 謂燒山而種，今云「火地」. 山為田. 無蠶桑. 頗尚學書. 少威「棱」〔儀〕. 錢本作儀，是. 多懦怯. 寡畜產，雖有僮僕，方諸郡為貧. 王莽更名牂柯曰同亭. 郡不服. 會公孫述「時」〔據〕各本作時. 廖本注云：「當作據. 李依《後漢書》誤改耳. 」茲逕改. 「三」〔巴〕蜀，舊皆作「三蜀. 」述所據兼巴、蜀、漢中. 不只三蜀. 三當是巴字訛. 廖注：「句絕. 」大姓龍、傅、尹、董氏與功曹謝暹保郡，聞「漢」漢字衍. 世祖在河北，光武于更始三年稱帝于河北，世祖是廟謚，追記得用之. 乃遠使使由番禺江出，奉貢漢朝. 世祖嘉之，號為義郎. 明、章之世，毋斂人尹珍，字道真，以生遐裔，未漸庠序，乃遠從汝南許叔重受五經. 又師事應世叔學圖緯，通三材. 劉本作才. 還以教授. 於是南域始有學焉. 珍以經術選用，歷尚書丞、郎，荊州刺史. 「而世叔為司隸校尉. 師生並顯. 」此十二字，當是後人批注語，傳寫者誤入正文. 非牂柯事也. 平夷傅「保」〔寶〕，元豐亦作保，錢本作寶，是. 夜郎尹貢，亦有名德，歷尚書郎、長安令，巴郡太守、彭城相，傅寶字紀圖，巴郡太守，見《士女目錄》. 尹貢無攷，應是官彭城相者. 二人官職合敘，亦有前後. 則先作尚書郎是寶，作長安令是貢. 號南州人士. 郡特多阻險，錢本作嶮. 有延江、霧赤、煎水為池衛. 少有亂，惟朱褒見誅. 其郡守垂功名者，前有吳霸、陳立，後有漢中張亮則、廣漢劉寵、犍為費詩、巴西馬忠，皆著勳烈. 晉元帝世，太守建寧孟才以驕暴無恩，郡民王清、范朗元豐本作郎. 吳、何本作期. 逐出之. 逐，劉本作遂. 刺史王遜怒，分鄨半廖本注云，「當作平. 下當有夷字」. 今按：「鄨半」者，當時習慣表示延江流域北部地區之稱. 晉牂柯郡八縣. 夜郎、談指屬盤江流域，餘六縣屬延江流域. 鄨與平夷二縣在延江北，餘四縣在延江南. 時人謂延江以北為鄨半也. 分夜郎郡不言縣名，則此亦不當舉鄨與平夷. 如舉縣名則當先郡治平夷，不當先鄨. 故知廖本注非也. 為平夷郡，夜郎以南為夜郎郡. 此下廖本注云：「當有但字. 」茲依《漢中郡》例，補「郡但」二字. 〔郡但〕四縣.

萬壽縣郡治. 有萬壽山. 沮，廖本注云「當衍」，非. 此地名. 說在注釋. 本有鹽井，漢末時，夷民共詛盟不開. 今三郡皆無鹽.

且蘭縣〔音沮. 〕舊各本有此二字. 廖本刪去，注云「舊校云音沮. 」以為是小注誤入正文. 茲仍舊本. 漢曰故且蘭. 有柱蒲錢寫本訛作蘭. 關「也」. 〔有赤霧、煎水，入沅. 〕《前漢志》，故且蘭有沅水. 《後漢志》注引《地道記》曰：「有沈水. 」王先謙校《水經注》說，沈當作沅，是也. 上文有「霧赤、煎水為池衛」，考在縣境，故補.

廣談縣此下張、吳、何、王、浙本連「毋歛」，不空.

毋斂縣有剛「火」〔水〕也. 廖本注云：「火當作水，見《漢書‧地理志》. 」茲逕改. 劉、李本存上也字，刪此也字. 茲存此也字，刪上也字.

平夷郡，晉元帝顧廣圻校本于眉上批「愍，癸酉」三字. 意謂當作「愍帝. 」茲不改. 建興李本作武，他各本作興，廖本注云「當作武」，茲不改. 元年置. 《水經注》亦作建興元年，則《常志》固作建興. 建興雖愍帝年號，時元帝已以瑯邪王加安東將軍都督揚州諸軍事，鎮建業. 寧州王遜依怙之，與元帝同用建興年號，晉南方州晉皆只知元帝，不知愍帝，故《常志》從李釗諸人語如此，非錯謬也. 屬縣二. 戶千. 李、吳、何、王本倒作「千戶. 」下同. 〔去建康，水，一萬三千里. 〕用《宋書‧州郡志》補.

平夷縣郡治. 有●津，安樂水. 山出茶、蜜.

鄨縣故犍為郡城也. 不狼山，出鄨水，入「沅」〔延〕. 《前漢志》宋槧已訛作沅，《常志》本作延，後人謬從誤本《漢志》改作沅也，茲改還作延. 又錢寫本此下有水字. 有野生薜，可食. 大姓王氏.

夜郎郡，〔故〕夜郎國也. 各舊本脫故字，當補. 屬縣二. 戶千. 〔去建康，水，一萬三千里. 〕依《宋書‧州郡志》補.

夜郎縣郡治. 有遯水，通「廣」鬱林. 廖本注云：「《後漢書‧夜郎傳》注引無廣字. 」茲逕刪. 有竹王三郎祠，甚有靈響也. 張、吳、何、王、浙本無也字，他各本有，當衍.

談指縣〔出丹. 〕用《後漢志》文補二字. 〔不津江，有瘴氣. 〕用《後漢‧郡國志》劉昭注引《南中志》文補. 張、吳、何、王、浙本有小注云：「《漢書》談指縣出丹. 」脫後字也. 《函海》本亦有小注云：「《後漢志》引此有「有不津江江有瘴氣」八字. 」意謂劉昭所引是常氏此篇. 顧廣圻校批云：「彼注所引《南中志》當另是一書. 」意指是譙周《南中志》或魏完《南中志》. 然常氏此書亦多有引自舊有典籍，如譙周之《南中志》處，劉昭所引《南中志》縱非出于常氏，亦可用以補常氏所闕也.

八

晉寧郡，本「益州」〔滇國〕也. 舊作「益州. 」審下文，當是「滇國」二字，傳抄者妄改之. 元鼎初〔置吏，分〕屬柯、越嶲. 舊有脫，不成文理. 審係初未置郡，但以滇王與其屬邑置吏分屬二郡，補三字. 「漢武帝」元封二年，叟反，上元鼎未舉帝稱，柯郡已言「漢武帝元鼎」也. 此句自不當更贅「漢武帝」三字. 應是淺人旁注，被誤入正文. 故刪. 《後漢書‧光武紀》建武十九年注引此文有武帝字，亦注引時加，非常文所固有. 又其叟下有夷字，亦注引時衍也. 遣將軍郭昌討平之. 因開為郡，治滇池上，號曰益州. 時尚未置十三部刺史. 元鼎五年初置部刺史、改梁曰益，遂同郡名. 漢屬縣二十四，戶二十萬. 唐百川校本塗去十，並箋云：「《班志》戶二萬九千. 」今按《班志》：「戶八萬一千四百九十六. 」《續漢志》：「戶二萬九千三十六. 」唐誤. 又《班志》所記，為元始二年簿. 此云二十萬，蓋據元封開郡時賬. 因昭帝時益州夷亂用兵，多所屠戮，故戶口轉少. 後漢又屢亂，故更轉少也. 晉縣七，戶萬. 去洛五千六百里. 《續漢志》同. 《宋書‧ 州郡志》云：「去建康，水，一萬三千七百里. 」多于平夷七百里，從江道海道不同. 「司馬相如」韓說初開，得牛、馬、羊屬三十萬. 舊本皆有「司馬相如」四字，查《相如傳》，人死於元封前，亦未嘗入滇. 常氏上文，固言「相如持節開越嶲，按道侯韓說開益州. 」明此四字係淺人妄為傅益. 非常文所有. 漢乃募、徙死罪及奸豪實之. 郡土大平敞，原田. 句. 疑原上有「美好」字. 多長松皋. 疑當倒作「皋多長松」. 有鸚鵡、孔雀、鹽池、田、漁之饒，金、銀、畜產之富. 俗奢豪，難撫御，惟文齊、王阜、景毅、李顒及南郡董和為之防檢，後遂為善. 蜀建興三年，丞相亮之南征，以郡民字當作人. 李恢為字當作領. 時恢仍為庲降都督，兼領郡. 太守，改曰建寧，治味縣. 寧州「別」建，〔分西七縣別立〕為益州郡. 舊作「寧州別建為益州郡」. 茲依《晉書‧地理志》補五字，並移別字在下，以通文意. 後太守李，《南中總序》作「李易」. 恢孫也，與〔梁水〕「前」太守《總序》作梁水太守董慬，劉李本作僅. 建「興」〔寧〕錢本作寧，是. 爨量共叛. 《晉書‧明帝紀》作「梁州（水）太守爨亮、益州太守李，以興古叛，降於李雄. 」寧州刺史王遜此下當有「討平之」字. 表改益州為晉寧郡.

滇池縣郡治，故滇「國」〔邑〕也. 舊傳寫訛邑為國，並改上文滇國為益州，茲並改正. 有澤水，「週」〔周〕錢本作周，是. 迴錢寫作圍. 二百〔餘〕里. 《史記‧西南夷傳》：「蹻至滇池，地方三百里. 」《班史》刪去地字，承池字云「方三百里」. 《後漢‧郡國志》注引《南中志》云「池周二百五十里. 」《范史‧滇傳》云：「有池周回二百餘里. 」《水經注》卷三十六云「周三百里許」，顧廣圻校本據改二字作三. 今按：古人惟目測，不能定准. 近世實測滇池周岸回曲二百二十四公里，即約四百五十里. 《范史》實用《常志》文. 舊本蓋脫餘字. 所出深廣，下流淺狹，如倒流，故曰滇池. 《漢書‧西南夷傳》注引作「澤下流淺狹，狀如倒池，故曰滇池. 」長老傳言：池中有神馬，《初學記》二十九，《太平御覽》八百九十七，並引作「神馬四匹出滇池河中. 」當是參用他書別文所衍. 或交焉，《藝文類聚》引作「與家馬交」. 即生駿駒. 劉、李本與上焉字均作馬. 錢、《函》本此亦作馬. 俗稱之曰「滇池駒」，日行五百里. 〔有黑〕水神祠「祀」. 原有脫、衍. 廖本注云：「當有「有黑」二字，見《漢書‧地理志》. 」顧觀光校勘本云：「祠下衍祀字，並依《漢志》刪. 」亦有溫泉，如越嶲溫水. 又有白蝟山，山無石，惟有此二字，《御覽》引作「而多」. 蝟也.

同勞縣〔漢舊縣. 〕

同安縣

連然縣有鹽泉，南中共仰之.

建伶劉、錢、《函》本作令. 縣

毋單縣〔漢舊縣，屬柯郡. 建興中度. 〕據《水經注》. 〔有丹. 〕

秦臧縣〔漢舊. 〕

九

建寧郡治，故庲降都督屯也，南人謂之「屯下」. 屬縣晉〔初十七〕，晉字下舊有脫亂. 茲依《晉書‧地理志》補三字. 「太安二年」四字是後人側注于「益州」者，再傳鈔者誤入正文. 平樂郡分出在建興元年，非在太安. 分「為」〔置〕益州、平樂二郡〔后〕，「合」縣十三. 舊鈔妄有衍奪，後人未校，改置作為，改後作合以適誤文. 宋刻更緣誤文改字，遂益謬亂. 明人寫本每以後作后，宋刻因形似合而謬改也. 戶萬. 去洛五千六百三十九里. 有五部都尉，四姓及霍家部曲.

味縣郡治. 《函海》注云：「按曹學佺《名勝志》引此作夷叟. 」有明月社，夷、晉不奉官，則官與共盟於此社也.

「牧」〔升〕麻縣廖本升字作牧. 山出好升麻. 有塗水. 張佳胤注云：「按《漢書》為「收靡」. 李奇曰：靡音麻. 《晉書》建寧郡有牧麻. 」吳、何、王、浙本並有此小注.

同樂縣大姓爨舊各刻本作. 氏.

穀昌縣漢武帝將軍郭昌討夷，平之；因名郭昌，以威夷. 孝章時改為穀昌也.

同瀨縣《漢書》作「銅瀨」. 古同、銅字通. 〔談虜山迷水所出，東至談入溫水. 〕依《漢書‧地理志》補. 劉昭《續漢志注》引《地道記》作「銅虜山，米水所出. 」前後錄音字異也. 所引為《元康地道記》即《隋書‧經籍志》所云《元康三年地記》. 張嘉胤引此文作《漢書地道記》. 而函海小注引何本，又誤米水為采水，並有訛誤. 《水經注》亦作迷水.

雙柏縣〔出銀. 〕用《後漢‧郡國志》文補.

存縣雍闓反，結壘於縣山，繫馬宋刻與錢寫本、張、吳、何、王本作「柳. 」《函》、廖本作「」. ，繫馬柱，見《先主志》. 柱生成林；今夷言「無雍梁〔林. 」梁，夷〕言馬也. 舊各本俱脫林梁夷三字. 茲依《水經注》引補. 顧觀光校本依《太平御覽》引作「今夷言無梁林. 無梁，夷言馬也. 」蓋衍後無字.

昆澤縣〔有溫水. 〕依《水經注》補.

漏江縣〔有漏江. 〕依《水經注》文補. 九十里出蠙口. 《水經注》作蝮口.

談槁《後漢志》作稿，從禾. 劉、錢、《函》本作豪，訛. 縣有濮獠. 《函海》本脫縣字，有小注云：「何本作●. 前後漢、晉書並作槁. 」

伶丘張、吳、何、王、浙本作泠丘. 《晉書‧地理志》作冷丘. 縣主獠.

脩雲縣

「新定」〔俞元〕縣舊作新定縣. 廖本注云「當作俞元縣」茲逕改. 〔在河中洲上. 〕據《郡國志注》引文補. 《水經注》云：「縣治龍池洲. 」〔南池〕《前漢志》云：「池在南. 」《水經注》逕稱「南池」. 〔橋水所出，東至毋單入溫水. 懷山出銅. 〕據《前漢志》補此十七字. 懷山，《後漢志》作裝山. 當是字本作褱，傳寫訛作裝.

平樂郡，元帝建興元年，顧廣圻校稿改元帝為愍帝. 廖本注興字「當作武」，並無取. 元帝睿於懷帝初以瑯邪王鎮建業. 懷帝被擄，中原無君，睿仍稱永嘉六年. 踰年懷帝已死，愍帝以秦王承稱晉帝，建元建興. 睿亦用建興年號，于勢實不相屬. 在江左人視之，自是元帝之建興也. 平樂郡是刺史王遜析置，正建興初，亦非建武. 刺史〔王遜〕割建寧〔之〕此與王遜二字，並依廖本注補. 原無說明. 考當是. 新定、興遷二縣，顧廣圻校云：「建寧有新定，無興遷. 」今按：興遷，永嘉中因僑民立也. 說在註釋. 新立平樂、三沮二縣，合四縣為「一」郡. 郡上顧廣圻校稿及廖本俱添有「一」字. 無取. 後太守建寧董霸叛降李雄，郡縣遂省. 寧州北屬，雄復為郡，以朱提李壯為太守. 此下，劉、張、吳、何、王本逕接朱提郡. 錢、《函》、廖本提行. 顧廣圻校稿云：「平樂四縣全脫去. 」廖本注云：「此下脫文未詳. 」茲補四縣名. 並考.

〔新定縣郡治. 有大澤. 〕用草海意補.

〔興遷縣〕

〔平樂縣〕

〔三沮縣〕

十

朱提郡，本犍為南部，孝武帝元封二年置，屬縣四. 建武後，省為犍為屬國. 至建安二十年，鄧方為都尉，先主因易名太守. 屬縣五，戶八千. 去洛五千三百里. 先有梓潼文齊，初為屬國. 穿龍池溉稻田，為民興利，「亦」〔民〕舊各本脫民字. 當有. 亦字可省. 為立祠. 大姓朱、魯、雷、興、仇、遞、高、李，亦有部曲. 其民好學，〔地〕濱犍為，號多士人，為寧州冠冕.

朱提縣郡治. 〔山出好銀. 〕依兩漢《地志》及《食貨志》補.

堂何、王本作螳. 螂漢志作琅. 縣因山名也. 出銀、鉛、白銅、〔銅〕、雜藥. 有堂螂附子. 唐百川校箋云「螂當作狼. 」謂《晉志》、《宋志》並作狼也. 今按：地名譯自夷語者，但存其語音，無定字. 金石文字作「堂琅」者多.

南秦縣自僰道、南廣，有八亭，道通平夷.

漢陽縣有漢水，入張、吳、何、王本無入字. 延江.

南昌縣故都督治. 有鄧安遠城也.

南廣郡，蜀延熙中置，以蜀郡常竺為太守. 蜀朝召竺，入為侍中，巴西令狐衷代之. 此下，錢、《函》、廖本有空格. 建武「九」〔元〕各本皆作九，茲從李本. 年省. 按惠帝、元帝皆曾改元建武亦各只一年. 舊各本皆作九年. 獨李本作元年而無說. 廖本九下注云「當有誤」，亦無說. 楊守敬《三國郡縣表攷證》云：「當是泰始九年省」，蓋謂「建」當作「晉」，晉武帝即位之九年即泰始九年，於文帝字可省也. 《晉書》錄《泰康地志》朱提郡五縣中有南廣，別無南廣郡. 是泰康時已省郡存縣之證. 然，常氏降江左後，悉改其書中蜀年號從晉，對核審慎，無舍年號而稱晉武之例. 泰始九年猶未平吳，於蜀事多仍舊慣，無省郡之必要. 惟惠帝建武元年（三０四）李雄入成都，羅尚敗屯巴郡，蜀民大流徙，南廣淪沒，乃有省郡可能. 是作建武元年省者是. 楊說與作建武九年者皆非也. 元帝世，刺史王遜移朱提〔郡〕治「郡」南廣. 舊各本郡治二字倒. 茲改正. 太守李釗數破雄，殺「賊」〔其〕大將樂初. 常氏不稱雄軍為賊. 當是原文作其，傳寫訛. 後刺史尹奉卻郡還舊治. 及雄定寧州，復置郡，以興古太守朱提李播為太守. 屬縣四. 戶千. 自僰道至朱提，有水、步李本作部道. 水道有黑水及羊官水，至險難行. 步道度錢、《函》本作渡. 他各本作度. 三津，亦艱阻. 故行人為語曰：「猶顧廣圻校稿依《水經注》三十六改作楢. 溪、赤木，盤蛇七曲. 盤羊、烏櫳，氣與天通. 看都濩「訿」〔泚〕，據錢寫本改. 住柱呼錢、《函》二本作乎. 訛. 尹. 元豐本作伊. 他各本同《水經注》作尹. 庲降賈子，左儋七里. 」又有牛叩頭，馬搏《函海》注云：「李本誤摶. 脫一頰字. 」廖本亦云「脫一頰字，見《水經注》」茲逕補. 〔頰〕阪. 其險如此. 土地無稻田、蠶桑，多蛇、蛭、虎、狼. 俗妖巫，〔惑〕「惑」字廖本無，據錢本等補. 禁忌，多神祠.

南廣縣郡治. 漢武帝太初元年置. 有鹽官.

臨何本作鹽. 利縣〔有土鹽. 〕

常遷縣

新興縣

十一

永昌郡，古哀牢國. 哀牢，山名也. 其先有一婦人，名曰沙「壼」〔壺〕，錢、劉、李本作壺. 音胡. 他明清刻本作壼，音閫. 今本《後漢書》作壹. 顧廣圻校云「《水經注》卅七作臺」，所據朱、趙本也. 官本亦作壹. 樊綽《蠻書》卷三：「貞元中，獻書于劍南節度使韋皋，自言本永昌沙壺之源也. 」足見唐時傳說與古本《後漢書》俱作「沙壺」. 今本《後漢書》作壹與《水經注》作臺皆字訛也. 下文並正. 依哀牢山下居，以捕魚自給. 忽於水中觸此下廖本多一有字. 「有」一沈木，遂感而有娠. 度十月，產子男十人. 後沈木化為龍，出謂沙「壼」〔壺〕曰：「若劉、李、廖三本作若. 他明清本同《後漢書》作君. 為我生子，今在乎？」而九子驚走. 惟一小子不能去，「陪」〔倍〕龍坐. 舊各本皆作陪龍坐. 《後漢書》、《水經注》字皆作背. 倍與背古義通. 小子畏見龍而不能去，故背龍而坐. 龍就之相親，則非陪龍坐也. 應是舊寫訛倍為陪，刻本沿訛. 下兩陪字同. 龍就而舐之. 沙「壼」〔壺〕與《後漢書》作鳥，廖本注云「當作鳥」謂夷語也. 言語，以龍與陪坐，當作「與龍倍坐」. 舊刻緣訛陪字而倒. 因名曰元隆，《後漢書》、《水經注》並作「九隆. 」廖本注云「當作九」. 茲不取. 猶漢言「陪」〔倍〕坐也. 謂龍謂沙壺，笑其子倍坐，因以元隆為名. 沙「壼」〔壺〕將元隆居龍山下. 元「龍」〔隆〕廖本誤隆為龍，據劉本改. 長大，才武. 後九兄曰：「元隆能當作翕. 與龍言，而黠，有智，天「之」〔所〕所，廖本作「之」. 據劉本改. 貴也. 」共推以為王. 當作長. 時哀牢山下，復有一夫一婦產十女，元隆兄弟妻之. 由是始有人民. 皆象之：衣後著十尾，臂、脛刻紋. 元隆死，世世相繼；分置小王；往往邑居，散在溪谷；絕域荒外，山川阻深，生民以來，未嘗通中國也. 南中昆明祖之，昆明上，當有嶲字. 故諸葛亮為其國譜也. 此句，疑是後人贅入. 亮未嘗至永昌，不能為之譜. 後人有哀牢圖，託于亮也. 孝武時，通博南山，度蘭「倉」〔滄〕廖本依《後漢書》改作倉. 下同. 水、「耆」●元豐本與廖本作耆. 溪，置嶲唐、不韋二縣. 徙南越相呂嘉子孫宗族實之，因名不韋，以彰其先人〔之〕惡. 依劉昭《郡國志》注引文補之字，並斷句. 行人歌之曰：「漢德廣，開不賓. 渡當作度. 博南，越蘭津. 渡蘭「倉」〔滄〕. 為他人. 」渡蘭「倉」〔滄〕水以取哀牢地. 哀牢轉衰. 至世祖建武二十三年，王扈栗舊本有小注云：「《後漢》作賢栗. 」遣兵乘箄船劉、李、《函海》本作舡. 南攻鹿茤. 鹿茤民弱小，將為所擒，會天大震雷，疾風暴雨，水為逆流，箄船沈沒，溺死者數千人. 後扈栗復遣六王攻鹿茤. 鹿茤王迎戰，大破哀牢軍，殺其六王. 哀牢人埋六王，夜，虎掘而食之. 哀牢人驚怖，引去. 扈栗懼，謂耆老曰：「哀牢略徼，自古以來，初不如此. 今攻鹿茤，輒被天誅. 中國有受命之王乎？是何天祐之明也！漢威甚神. 」即遣使詣越嶲太守，願率種人歸義奉貢. 世祖納之，以為西部屬國. 其地東西三千里，南北四千六百里；有穿「」〔鼻〕舊作「穿胸」，依《後漢書‧哀牢傳》改. 「襜」〔儋〕廖本作襜. 耳種，閩、越濮，鳩獠. 其渠帥皆曰王. 孝明帝永平十二年，哀牢「柳」〔抑〕狼《後漢書》作柳貌. 廖本改作柳狼. 遣子奉獻. 明帝乃置郡，以蜀郡鄭純為太守. 屬縣八. 戶六萬. 去洛六千九百里. 寧州之極西南也. 有閩濮、鳩獠、僄越、裸濮、身毒之民. 土地沃腴，〔宜五穀. 出銅、錫、〕六字原落在後. 茲移還. 出字下綰十五種土產. 黃金、光珠、虎魄、翡翠、孔雀、犀、象、蠶、桑、綿、絹、采帛、文繡. 又有貊獸，食鐵；猩猩獸，能言，其血可以染朱罽. 有大竹，名濮竹，節相去一「丈」〔尺〕，舊各本與《後漢書》俱作丈. 場終《哀牢傳》本作尺，見《康熙字典》引. 常氏用楊終文，不當作丈. 應是《范史》夸言之. 舊刻又依《范史》改耳. 受一斛許. 斛亦當是字之訛. 有錢、《函》二本作其. 梧廖本小注云當衍. 桐廖本小注云：「當作橦. 下同. 蜀都賦曰，布有橦花也. 李依《後漢書》誤改也. 」茲仍舊本. 木，其華舊皆作花，廖本作華. 柔如絲，民績以為布，幅廣五尺以還，張、吳、何、王本無以還二字，張佳胤妄刪也. 浙本剜補. 潔白不受污，俗名曰「桐華布」，此華字各本同. 以覆亡人，然後服之，及張、吳、何、王、浙本作乃. 賣與人. 有「闌」〔蘭〕廖本作闌. 干細布，蘭廖本此字仍作蘭. 干獠言紵字當作苧. 也，織成，文如綾錦. 又有罽、旄、帛、疊、水精靃、琉璃、軻蟲、蚌劉、李作●. 珠. 「宜五穀，出銅錫」吳、何、王、浙本重出字. 《函海》注云：「本作山出. 」非. 太守著名績者，自鄭純後，有蜀郡張化、常員，巴郡沈稚、黎彪，然顯者猶鮮. 章武初，郡無太守，值諸郡叛亂，功曹呂凱奉郡丞蜀郡王伉保境此下宋明刻本及《函海》、廖本並空格. 茲連下文「六年」為句. 自章武初至建新三年丞相亮南征，正六年也. 章武無六年. 六年. 丞相亮南征，高其義，表曰：「不意永昌風俗〔敦直〕依《三國志‧呂凱傳》補. 乃爾. 」以凱為雲南太守，伉為永昌太守，皆封亭侯. 李恢遷濮民數千落於雲南、元豐本雲南字皆作云. 建寧界，以實二郡. 凱子祥，太康中獻光珠五百斤，錢寫作觔. 還臨本郡，遷南夷校尉. 祥子，失名，錢寫本空一格. 裴注引《蜀世譜》亦失名. 元康末為永昌太守. 值南夷作亂，閩濮反，乃南移永壽，去故郡千里，遂與州隔絕. 呂氏世官領郡，於今三世矣. 大姓陳、趙、〔謝〕、楊氏. 廖本脫謝姓一字，他各本有.

不韋縣故郡治. 〔出鐵. 〕依《後漢志》補.

比蘇縣〔有鹽. 〕依《後漢‧哀牢傳》「課鹽文」補.

哀牢縣〔故哀牢王邑. 〕依《後漢志》補. 原作「故牢王國. 」

永壽縣今郡治

嶲唐縣〔故益州西部都尉治. 〕據《後漢志》注引《古今注》補. 有周水，周，《函海》注云「李本作嶲，《後漢志》注引作同水. 」《前漢志》固作周水. 從徼外來.

雍鄉縣

南里元豐本與廖本作涪. 縣有翡翠、孔雀.

博南縣〔西〕山張佳胤依《後漢志注》引文補西字. 吳、何、王、浙本並有. 他各本無之. 高四十里，《後漢書》李賢注，劉昭《郡國志》注並引《華陽國志》作三十里. 元豐本四字寫作. 顧觀光校本逕改作三十里. 越之，得蘭滄水. 有金沙，以「火」〔水洗取〕，舊各本俱訛水為火，脫洗取字. 廖本依《續漢志》注指出. 茲逕改. 融之，為黃金. 劉昭注引無之字. 有光珠穴，出光珠. 此下顧觀光校本云：「《御覽》八百三引，「珠有黃珠、白珠、青珠、碧珠」，蓋此處有缺文. 」有虎魄，能吸芥. 又有珊瑚.

十二

雲南郡，蜀建興三年置，屬縣七. 〔晉縣九. 〕增雲平、永寧二縣見《晉志》. 據補. 〔分置河陽郡後，縣五. 〕依下文補八字. 戶萬. 去洛六千三百四十三里. 本雲元豐本作云. 「川」〔山〕地. 舊寫刻本皆作雲川. 《水經注》卷三十三作「本雲山縣地」. 朱箋云「《華陽國志》作川. 」趙一清本逕改作川. 然《方輿紀要》引《水經注》，字亦作山. 據此，知酈氏原引《常志》不誤. 今作川者為後人鈔寫之訛. 雲山謂今之雞腳山也，漢雲南縣因以為名，原稱雲山縣也. 有熊李本作點. 倉山，上有神鹿，一身兩頭，食毒草. 有上方、下方夷. 亦出〔桐〕華布原脫桐字，據上文補. 廖本注「當有橦字」. 孔雀常以二字當作六. 月來翔，月餘而去. 土地有稻田、蓄牧，但不蠶桑.

雲南縣郡治. 〔咸寧五年，分置雲平縣，〕據《宋志》補. 〔為刺史治. 〕依《晉志》補. 〔後省併. 〕據《宋志》補.

葉《函海》注云「《後漢志》注、《晉書》作楪. 」榆縣〔葉榆澤在東，〕用《前漢志》文補. 有河洲. 疑原作「在河洲上」，如河陽縣例. 傳鈔者緣下三縣文，改作有河洲也.

遂久縣有繩水「也」. 此下錢、《函》、廖本有也字，當衍. 張、吳、何、王、浙本並有小注云：「按，《廣志》曰有縹碧石，有綠碧. 」蓋張嘉胤語.

弄張、吳、何、王本同《後漢志》作梇. 棟縣有無血水. 「水出連山」. 此四字，錢寫本作小註. 李本作注，在書頭. 元豐、張、吳、何、王、浙、廖本作大字正文. 按《前漢志》「東農山，毋血水出. 」《後漢志註》引《地道記》云「連山無血水所出. 」是此四字為後人用《地道記》旁注語也.

蜻《兩漢書》、《晉書》、《宋書》、《齊書》各志作青. 蛉縣有鹽官、濮水. 《前漢志》作僕水. 〔禺〕同「出」山，《前漢志》「則禺同山」《後漢志》作「禺同山. 」舊各本《常志》作同出山. 廖本注云「當作出禺同三字」意連濮水為句，山字下屬. 查僕水不出禺同山. 舊脫禺衍出字耳. 有碧雞、金馬，光影劉李本作景. 錢寫作彩. 倏忽，民多見之；有山神. 漢宣帝遣諫議大夫蜀郡王褒祭之，欲致雞、馬. 褒道病卒，故不宣著.

其縣二別為郡. 「縣二」，謂蜀漢七縣中河陽、姑復二縣也.

河陽郡，刺史王遜分雲南置. 屬張、吳、何、王本訛作蜀. 縣四. 戶千. 顧廣圻校批云「脫屬縣三. 」茲查補.

河陽縣郡治. 在河中源洲上「也」. 洲，張、吳、何、王本作州. 也字，錢、《函》、廖本有，他各本無. 《函海》小注云「原無也字」，當衍.

〔姑復縣〕依《晉志》補. 〔有鹽池澤. 〕用《前漢志》文補. 依《後漢志注》易鹽字. 〔本姑繒夷邑也. 〕意補. 說在注釋.

〔永寧縣〕依《晉志》補.

〔邪龍縣〕依《晉志》補.

十三

梁水郡，刺史王遜分〔興古〕置. 「在興古之盤南」. 《南中志總序》言爨量「保興古盤南」. 謂興古郡盤江之南. 本書興古七縣，自漢興與勝休外，五縣皆在盤南. 梁水郡在興古西，非在興古之盤南也. 此六字，當是舊之讀者謬緣《總序》所加之旁注，被寫入正文. 當刪. 又，此下廖本注云「當有脫」，是矣. 按常氏文例，新郡敘列舊郡之後. 獨此郡自興古分出而敘在興古之前. 且興古原自牂柯益州分置，乃不敘列牂柯晉寧郡後，而敘于永昌、雲南郡後. 此必由于李氏置交州，州治梁水，領三郡，故常氏如此敘列. 推此下文，必脫有置省交州事. 或《李蜀書》所有，常於入江左後刪去之，遂並刪縣、戶、與去洛道里. 茲按書例所當有，攷訂補還. 〔屬縣七. 〕原只存三縣，茲依《宋書‧州郡志》攷補為七. 〔戶三千. 〕依《晉志》與《宋志》合推. 說在註釋. 〔去洛七千里. 〕依鄰郡去洛道里推訂. 〔大興中，爨量保盤南以應李雄. 梁水太守董慬附之. 雄遣李驤援量. 敗還. 咸和八年，再遣李壽取寧州. 因以量據地置交州. 爨深為刺史，治梁水. 咸康中，蜀有內難，晉取蜀交州. 殘存只數縣. 李壽即位，省交州，仍為郡. 〕依本書文意綴補.

梁水縣郡治. 有振山，出銅.

賁古縣山出銀、廖本無銀字，他本有. 銅、鉛、「鐵」〔錫〕. 山字上，張、吳、何、王本有采字. 浙本剜空. 按《班志》：「北，采山出錫. 西，羊山出銀、鉛. 南，烏山出錫. 」《續志》「采山出銅、錫. 」未及羊山，烏山. 非二山已無礦也. 《常志》通諸山言之，故無采字. 張嘉胤依《續志》加采字，非矣. 又鐵非珍貴產品，在南中例不稱舉. 此區產錫極富，著于《兩漢志》，迄今猶有「錫都」之目. 《常志》不能無錫. 錫、鐵音易混，當是傳鈔音訛. 茲逕改.

西隨縣張、吳、何、王、浙本有小注云：「按《地道記》曰：麋水，西受徼外，至麋泠入斷龍谿. 」援《續志》注語. 實則《班志》舊文，應劭引之耳. 又《班志》與《續志》注皆作「尚龍谿」，張引作「斷龍谿」，亦誤.

〔毋棳縣〕《宋書‧州郡志》云「劉氏改曰西豐. 晉武帝太始五年復為毋棳. 」則兩晉世固當有也. 茲據以補.

〔進乘縣〕《前漢志》作進桑，屬牂柯郡. 云「南部都尉治. 有關」. 《續志》與《晉志》、《宋志》並作進乘. 宋屬梁水郡. 茲據以補. 下二縣同.

〔新豐縣〕

〔建安縣〕

興古郡，建興三年置，屬縣十一. 〔分置梁水、西平郡後，縣七. 〕《晉志》興古郡十一縣. 見於《漢志》者十縣. 漢興一縣亦當是蜀新立. 晉置梁水、西平二郡，割去四縣，只存七縣，如《常志》. 戶四萬，為七縣數. 故補. 戶四萬. 去洛五千八百九十里. 多「鳩」獠、濮. 鳩獠，特多在永昌. 興古不當有，更何能多？《常志》恆泛稱越僚為獠，越濮為濮. 惟永昌特稱閩濮、鳩獠，明其非一般越獠與濮也. 此鳩字，應是傳寫者緣永昌郡文而衍. 茲刪正. 特有瘴氣. 自梁水、興古、西平三郡少穀，有桄榔木，可以作，以牛酥酪食之，人民資以為糧. 欲取其木，先當祠祀.

〔宛〕溫縣舊脫宛字，廖本已補. 郡治. 元鼎二字當作六. 年置. 〔有盤江. 〕據《續漢志》注引《地道記》補.

律高縣西有石空廖本注云「當作室」. 山，出錫. 東南有李本作盤. 張、吳、何、王本作. 劉、錢、《函》本同《漢志》作「」. 顏注「音呼鶪反」. 町山，出錫. 《兩漢志》並作「出銀鉛」. 廖本注云：「當作銀、鉛. 」茲不改，說在註.

鐔封縣有溫水.

句町縣故句町王國「名」也. 名字當衍. 或是邑字訛. 亦當刪. 其置，自濮王. 姓毋. 漢時受封迄今.

漢興縣

勝《宋志》作騰. 休縣有河水「也」. 劉李本無也字. 張、吳、何、王本有小註二十三字，與《續漢志》註同. 蓋張嘉胤所加. 注釋更引訂.

都唐縣舊各本倒作唐都縣. 茲依廖本改. 《晉志》作. 故名都夢縣. 此處，舊刻訛作「雲夢縣」. 茲從廖本改.

西平郡，刺史王遜時，爨量保盤南，遜出軍攻討，不能克. 「巳」〔及〕廖本作巳，據錢本改. 遜薨後，寇掠州下，吏民患之. 刺史尹奉，重募徼外夷，刺殺量，而誘降李. 盤南平，奉以功進安西將軍，封「前」〔遷〕陵伯；舊本皆作遷陵伯. 元豐本遷作前，廖本從訛. 乃割興古「雲南」之盤錢、《函》二本作. 江、來如、吳、何本作南如. 南零三縣〔合漏臥〕為郡. 舊刻誤衍「雲南」二字，脫「合漏臥」三字. 又全脫屬縣. 茲攷訂補正.

〔漏臥縣郡治〕攷補說明在註.

〔盤江縣〕

〔來如縣〕

〔南零縣〕

右寧州，統郡十四，縣六十八. 當云「七十六縣」. 舊傳寫者各就所據本脫去數改變其總數也.

十四

咸熙元年，吳交趾郡吏呂興殺太守孫靖，《晉書‧陶璜傳》作「孫諝」. 內附魏. 魏拜興安南將軍. 時南中監軍霍弋，表遣建寧爨谷為交趾太守，率牙《函海》作衙. 門將「軍」舊本衍. 建寧董元、毛炅、孟幹、孟通、爨熊、《晉書》作能. 下同. 李松、王素《晉書》作業. 等，領部曲以「討」〔援〕舊本作討，訛. 當作援. 之. 谷未至，興已為功曹李統所殺. 泰始元年，谷等逕至郡，撫和初附. 無幾，谷卒. 晉更用馬忠子融代谷. 融卒. 遣犍為楊稷代之，加綏遠將軍. 又進諸牙門皆雜號將軍，封「吳」侯. 舊本皆倒吳字在上. 〔吳〕交州刺史劉峻、《晉書》作俊. 大都督脩則領軍，〔前後〕依《通鑑》引文補. 三攻稷，皆為稷所敗. 鬱林、九真皆附稷. 稷表遣將軍毛炅、董元等攻合浦. 戰於古城，大破吳軍，殺峻、則. 稷因表炅為鬱林太守，元為九真太守. 元病亡，更以益州王素代之. 數攻交州諸郡. 泰始七年春，吳王孫皓遣大都督薛珝、交州刺史陶璜帥「二十萬」軍，興扶嚴惡夷，合十萬，伐交趾. 合扶嚴夷軍，才十萬，則上文「二十萬」三字當衍. 稷遣炅及將軍建寧孟岳等禦之. 戰於封溪. 眾寡不敵，炅等敗績. 僅以身還交趾，固城自守. 破敗之後，眾才劉、李、錢、《函》本作裁. 張、吳、何、王本作纔. 廖本作才. 千人；并新附可有四千；男女萬餘口. 陶璜圍之. 杜塞蹊徑. 救援不至. 雖班糧張、吳、何、王本作量. 約食，猶不供繼. 至秋七月，城中食盡，病、餓死者大半. 交趾人廣野將軍王約，反應陶璜，以梯援外. 吳人遂得入城. 得稷等，皆囚之. 即斬稷長史張登、將軍孟通及炅，并交趾人邵暉等二千餘人. 受皓詔：傳稷秣陵. 故梏何、王本作皓. 別有翻本作致. 稷及孟幹、爨熊、李松四人於吳. 通四遠消息. 按謂露布傳告四方. 稷至合浦，發病歐血死. 傳首秣陵. 棄其屍喪於海. 幹、松、熊至吳，將加斬刑；或說皓：「宥免幹等，可以勸邊將. 」皓原之. 欲徙付臨海郡. 初，稷等私誓：不能死節，困辱虜手，若蒙未死，必當思求北歸. 稷既路死，幹等恐北路轉遠，以吳人愛蜀側竹弓弩，言能作之. 皓轉付部，為弓工. 《晉書‧陶璜傳》作「留付作部」. 作部，謂工藝官署. 九年，幹自吳逃返洛陽. 松、熊為皓所殺. 初，晉武帝以稷為交州刺史，大封. 此下疑脫拜字. 半道，稷城陷；或傳降，故不錄. 幹至，表狀，乃追贈交州刺史. 封松、熊後嗣侯焉.

古城之戰，毛炅手殺脩則. 則子允隨陶璜. 璜以炅壯勇，欲赦之. 《函海》本作殺之. 而允必「欲」求殺炅，炅亦不屈於璜. 璜怒，乃裸身囚結面縛〔之〕，於文當有之字. 劉本縛訛縳. 呵曰：「晉兵賊！」炅亦烈聲呵曰：「吳狗！何等為賊？」吳人生割其腹. 允割其肝，罵曰：「虜腹. 」《三國志‧孫皓傳》注引《華陽國志》作：「允割其心肝. 罵曰庸復作賊. 」炅罵不斷曰：「尚欲斬汝孫皓，汝父何死狗也. 」吳人斬之. 武帝聞而矜哀，吳、何、王本同裴注引作哀矜. 劉、張、錢、《函》、廖本作矜哀. 即詔炅子襲爵. 封諸子三人關內侯. 九真太守王素，以交趾敗，與董元、牙門王承等欲還南中，為陶璜別將衛濮所獲. 功曹李祚，見交趾民殘害，還，遂劉、李本作逐. 率吏民保郡為晉. 祚舅黎晃為吳將，攻伐祚，不下；數遣人解喻，〔欲〕降之. 祚答曰：「舅自吳將. 祚自晉臣. 惟力是視矣. 」邵暉子「允」胤，先為父使詣洛，拜奉車都尉. 比還. 暉敗亡. 胤依祚固守. 求救南中. 南中遙為之援. 〔踰時乃拔. 〕依《晉書‧陶璜傳》補四字. 〔南中〕諸姓，得世有部曲. 弋遣之南征. 因張、吳、何、王本作固. 以功相承也. 舊各本皆以「諸姓」上連「為之援」句. 只廖本插注云「當有脫」茲補六字. 完成結語，為一節.

十五

譔曰：《函海》作「讚曰」. 南域處邛笮劉本作. 五夷之表，不毛閩濮之鄉，固九服之外也；而能開土列郡，爰建方州，踰博南，越蘭滄，遠撫西垂，漢武之跡可謂大業. 然，要荒之俗，不與華同，安邊撫遠，務在得才. 故高祖思猛士作歌，孝文想頗、牧咨嗟. 斯靜禦之將，信王者所詳擇《函海》作釋. 也. 馬、霍、王、尹，得失之際，足以觀矣. 交趾雖異州部，事連南中，故并志焉.